laion/Wikipedia-Exotic huggingface dataset:
אדמה (שיר)

אדמה הוא שיר בביצוע הזמרת הישראלית עפרה חזה. אהוד מנור כתב את מילותיו ויאיר קלינגר הלחין אותו. השיר הוא שיר הנושא של אלבום הסולו התשיעי של חזה, "אדמה", שהתפרסם ב־1985. בשנות ה־70 התגורר יאיר קלינגר בפריז. הוא הקפיד אומנם לשלוח מדי שנה שיר לפסטיבל הזמר והפזמון בישראל, אך עיקר עשייתו הייתה במוזיקה העולמית. לקראת סוף העשור הלחין קלינגר את השיר. הביצוע הראשון שלו היה באנגלית ונקרא בשם "Love is Love". הזמרת האיטלקייה אלסנדרה מוסוליני ביצעה אותו ב־1980 בפסטיבל טוקיו (אנ') והגיעה איתו למקום השני בתחרות. בעקבות ההצלחה, השיר תורגם לגרמנית, שוודית וצרפתית (בביצוע של הזמרת מישל ת'ור (אנ')). ב־1985, אחרי שקלינגר חזר להתגורר בישראל, הוא הביא לאהוד מנור קלטת עם השיר ואמר לו שזה לא סביר שאין גרסה לשיר דווקא בשפתו של המלחין, ואז ניגש מנור לתרגם את השיר. מנור ידוע כמתרגם מחמיר ומדויק שהקפיד מאוד על חריזה ומצלול מבלי לפגוע בתוכן הטקסט המתורגם, אבל למרות שהתרגום המתבקש לשיר זה הוא "אהבה", שמתיישב יפה על הלחן של המילים "Love is Love", בחר מנור לתרגם את השיר ל"אדמה". עפרה חזה ומנהלה בצלאל אלוני שמעו את השיר, התלהבו והפכו אותו לשיר הנושא של אלבומה החדש שיצא באותה שנה. "אדמה" הוצג ב"פינה לשיפוטכם" של מצעד הפזמונים השבועי של רשת ג' ב־30 באפריל 1985. השיר זכה להצלחה והגיע בשיאו למקום הראשון ב־9 ביולי 1985, מקום בו שהה במשך שבועיים. בסך הכל צעד השיר במשך 12 שבועות עד 13 באוגוסט 1985, אז יצא מהמצעד‏. במצעד הפזמונים העברי השנתי לשנת תשמ"ה של התחנה השיר דורג במקום החמישי, ובמצעד השנתי של גלי צה"ל הוא דורג במקום השביעי. אקורדי השיר "אדמה" באתר Tab4u סרטון השיר "אדמה" באתר יוטיוב מילות השיר "אדמה" באתר שירונט השיר מוצג למצעד השבועי של רשת ג' ב"פינה לשיפוטכם", באתר פזמונט, בדיקה אחרונה ב־30 ביולי 2023 האלבום "אדמה", באתר סטריאו ומונו, בדיקה אחרונה ב־30 ביולי 2023 נתוני היצירה, באתר אקו"ם, בדיקה אחרונה ב־30 ביולי 2023 השיר "Love Is Love", באתר סטריאו ומונו אלחנן סמואל, צומחים על ברכיה של אמא אדמה, באתר מקור ראשון, 8 באוקטובר 2021, בדיקה אחרונה ב־30 ביולי 2023 20 שנה למותה של עפרה חזה: הסיפורים מאחורי הלהיטים, באתר מעריב אונליין, 23 בפברואר 2020 טלי סיביאר, 10 השירים הבלתי נשכחים של עפרה חזה מכל הזמנים, באתר חדשות 13, 31 בינואר 2021 מלחין | קלינגר יאיר, באתר אוניברסיטת תל אביב, בדיקה אחרונה ב־30 ביולי 2023 מיקום שיא במצעד השבועי של רשת ג' (1), באתר פזמונט, בדיקה אחרונה ב־30 ביולי 2023 השיר יוצא ממצעד רשת ג', באתר פזמונט, בדיקה אחרונה ב־30 ביולי 2023 המצעד השנתי לשנת תשמ"ה של רשת ג', באתר פזמונט, בדיקה אחרונה ב־30 ביולי 2023 להיטון עולם הקולנוע, 18 בספטמבר 1985 יוסי חרסונסקי, עפרה חזה – 14 שנה למותה, באתר yosmusic.com, ‏24 בפברואר 2014, בדיקה אחרונה ב־30 ביולי 2023
888

שנת 888 היא השנה ה-88 במאה ה-9. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. פברואר – אודו מתמנה למלך בפרנקיה המערבית. 13 בינואר – לאחר מות קרל השמן ללא יורש לגיטימי, האימפריה הגדולה מחולקת פעם נוספת 13 בינואר – קרל השמן, מלך פרנקיה המזרחית, מלך איטליה וקיסר האימפריה הרומית הקדושה (נולד ב-832) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 888‎ נפטרים ב-888‎ מדיה וקבצים בנושא 888 בוויקישיתוף
רושל ולנסקי

רושל פאולה ולנסקי (באנגלית: Rochelle Paula Walensky; שם לידה: ברסוף, Bersoff; נולדה ב-5 באפריל 1969) היא רופאה-מדענית (אנ') אמריקאית, ששימשה בתפקיד מנהלת המרכזים לבקרת מחלות ומניעתן בארצות הברית (CDC) בין השנים 2021–2023. קודם לכן שימשה ולנסקי ראש המחלקה למחלות זיהומיות בבית החולים הכללי של מסצ'וסטס ופרופסור בבית הספר לרפואה של אוניברסיטת הרווארד. תחום התמחותה העיקרי הוא נגיף ה-HIV/איידס. ולנסקי, בת לקרול ואדוארד ברסוף, משפחה יהודית מפיבודי שבמסצ'וסטס (אנ'), גדלה בפוטומק שבמרילנד. למדה לתואר ראשון בביוכימיה וביולוגיה מולקולרית באוניברסיטת וושינגטון בסנט לואיס, וב-1995 השלימה את לימודי הדוקטורט שלה בבית הספר לרפואה של אוניברסיטת ג'ונס הופקינס. במשך שלוש השנים הבאות התמחתה ברפואה פנימית בבית החולים ג'ונס הופקינס ומאז 2001 עבדה בבית הספר לרפואה באוניברסיטת הרווארד, תחילה כמדריכה ובהמשך כפרופסור לרפואה (2012–2020). בין השנים 2017–2020, ניהלה ולנסקי את החטיבה למחלות זיהומיות בבית החולים הכללי של מסצ'וסטס והובילה יוזמות של מדיניות בריאות הציבור, בדגש על אסטרטגיות לחיסון האוכלוסייה והגעה לאוכלוסיות מוחלשות. ולנסקי נבחרה לנהל את ה-CDC, המרכזים לבקרת מחלות ומניעתן, בידי הנשיא הנבחר ג'ו ביידן, בדצמבר 2020, תקופת המעבר לקראת מינויו כנשיא. התפקיד אינו דורש את אישור הסנאט וכהונתה של ולנסקי החלה ב-20 בינואר 2021. בתפקידה ניהלה ולנסקי את מדיניות ה-CDC ביחס לנגיף הקורונה וזכתה על תפקודה לשבחים ולביקורת. ב-5 במאי 2023 הודיעה על התפטרותה מניהול ה-CDC, החל מ-30 ביוני באותה שנה. היא נשואה ללורן ד. ולנסקי (אנ') אף הוא רופא-מדען יהודי, ולהם שלושה בנים. הם חברים בקהילה הרפורמית טמפל עמנו-אל בניוטון, מסצ'וסטס (אנ'). מדיה וקבצים בנושא רושל ולנסקי בוויקישיתוף פרסומים וסטטיסטיקת ציטוטים של מחקריה של רושל ולנסקי באתר אינדקס הציטוטים (אנ') 'Scopus' (אנ') רושל ולנסקי, ברשת החברתית אקס (טוויטר) רושל ולנסקי, ברשת החברתית LinkedIn רושל ולנסקי, באתר גוגל סקולר רושל ולנסקי, באתר Semantic Scholar
אליפות ישראל באתלטיקה 2023

אליפות ישראל באתלטיקה ה-87 נערכה בין ה-30 ביולי ל-31 ביולי 2023 באצטדיון גבעת רם שבירושלים. אסטל ולאנו (מכבי תל אביב), זכתה ב-3 מדליות, 2 זהב ו-1 ארד. מדליות זהב, הדיפת כדור ברזל ובזריקת דיסקוס ומדליית ארד ביידוי פטיש אילנה דורפמן (הפועל חולון), זכתה בשתי מדליות זהב, בריצת 100 מטר ובריצת 200 מטר. סיון אוירבך (מכבי חיפה כרמל), זכתה בשתי מדליות זהב, בריצת 800 מטר ובריצת 1500 מטר. רומי טמיר (מכבי תל אביב), זכתה בשתי מדליות זהב, בקפיצה לרוחק ובקפיצה משולשת. בלסינג אפריפה (מכבי תל אביב), זכה בשתי מדליות זהב, בריצת 100 מטר ובריצת 200 מטר.
קונג פו (חברת תקליטים)

קונג פו רקורדס (באנגלית: Kung Fu Records) היא חברת תקליטים עצמאית אמריקנית אשר נוסדה על ידי ג'ו אקסלנט ווורן פיטזגרלד, חברי להקת הוואנדלז. לקונג פו רקורדס מספר חברות בת, כולל "סרטי קונג פו". The Ataris Tsunami Bomb The Vandals blink-182 Apocalypse Hoboken Mi6 Antifreeze MxPx Audio Karate Josh Freese The God Awfuls Bigwig Assorted Jellybeans Ozma Useless ID Alkaline Trio Versus The World מדיה וקבצים בנושא קונג פו בוויקישיתוף אתר האינטרנט הרשמי של קונג פו ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
אן שוחט

אן שוחט (באנגלית: Anne Schuchat; נולדה ב-1960) היא רופאה אמריקאית, קצינה בכירה (rear admiral) לשעבר בחיל האמון על שירותי בריאות הציבור של ארצות הברית (אנ'). שימשה עד מאי 2021 כסגנית המנהלת של המרכזים לבקרת מחלות ומניעתן (CDC). שוחט נולדה וגדלה במשפחה יהודית בוושינגטון די. סי. בירת ארצות הברית, הרביעית בין חמישה ילדים. סבה היה שוחט וקצב שמכר בשר כשר במערב וירג'יניה. היא הצטיינה בלימודיה, סיימה בהצטיינות יתרה את לימודיה במכללת סווארת'מור בשנת 1980 (ב-2005 העניקה לה המכללה תואר דוקטור לשם כבוד), ובהצטיינות את בית הספר לרפואה של דארטמות' קולג'. החל מ-1988 עבדה שוחט במסגרת המרכזים לבקרת מחלות ומניעתן (CDC) של ארצות הברית, בתחוומי החיסונים, מחלות נשימה ומחלות זיהומיות נוספות. ב-2001 הייתה חברה בצוות שחקר את מתקפת האנתרקס. במשך שתי תקופות במהלך 2017 ובמהלך 2018 שימשה שוחט ממלאת מקום מנהל ה-CDC. בראשית שנת 2020 הייתה שותפה פעילה במאמצי הארגון להילחם בהתפשטות נגיף הקורונה בארצות הברית, בסוף פברואר הייתה שותפה לאופטימיות בארגון שלפיה הנגיף נבלם בארצות הברית, אך בדו"ח שפרסמה במאי באותה שנה, הודתה כי ההימנעות מהמלצה על הגבלת התכנסויות, שהתבססה על הערכה אופטימית מוקדמת ושגויה זו מילאה תפקיד בולט בהפצת הנגיף בעקבות מספר אירועים גדולים שנערכו בסוף פברואר. בתפקידה האחרון במרכזי לבקרת מחלות ומניעתן, שימשה כסגנית המנהלת הכללית של הארגון עד פרישתה במאי 2021. אתר האינטרנט הרשמי של אן שוחט מדיה וקבצים בנושא אן שוחט בוויקישיתוף אן שוחט: ביוגרפיה ופרטים נוספים לרגל הענקת תואר כבוד, על הצלת מאות אלפי חיים, באתר מכללת סווארת'מור, בארכיון האינטרנט ידיעה על הענקת פרס ידידי EIS לאן שוחט באתר ה-CDC
עונת 2023/2024 בליגת העל בכדורסל נשים

עונת 2023/24 בליגת העל לנשים בכדורסל היא העונה ה-67 בליגת הנשים הבכירה בישראל. בשל מלחמת חרבות ברזל העונה החלה באיחור של כחודש וחצי, ב-20 בנובמבר 2023. בנוסף לכך, בוטלו משחקי הבית העליון והתחתון ומשחקי הפלייאוף התחילו מיד בתום העונה הסדירה. אליצור רמלה זכתה באליפות לאחר שגברה בסדרת הגמר על הפועל לב ירושלים. זו הייתה האליפות השלישית ברציפות של אליצור רמלה וה-13 בתולדותיה. 10 קבוצות השתתפו בליגת העל בעונת 2023/24. בנות הרצליה נשרה לליגה הלאומית בתום העונה הקודמת ואת מקומה תפסה הפועל לב ירושלים שזכתה באליפות הליגה הלאומית. במהלך העונה פוטר עוזי והוחלף על-ידי נמרוד מיטל במהלך העונה התקיימו שני סיבובי ליגה כך שכל קבוצה שיחקה פעמיים נגד יריבותיה לליגה, פעם אחת בבית ופעם אחת בחוץ. ארבעת הראשונות בתום שני סיבובים העפילו לפלייאוף והקבוצה במקום האחרון נשרה לליגה הלאומית. קבוצות ליגת העל   אליצור רמלה הפועל ראשון לציון מכבי אשדוד אליצור חולון אס"א ירושלים מכבי רמת גן הפועל פתח תקווה א.ס. רמת השרון הפועל לב ירושלים מכבי חיפה כך דורגו הקבוצות בתום העונה הסדירה: אס"א ירושלים נשרה לליגה הלאומית לאחר שסיימה את העונה הסדירה במקום האחרון. אס"א ירושלים טענה כי היא נפגעה מקצועית בשל מלחמת חרבות ברזל וכי יש להקפיא את הירידות. בקשתה נדחתה על-ידי ועדה מיוחדת של מנהלת הליגה ואיגוד הכדורסל. הפועל ראשון לציון הקדימה את א.ס. רמת השרון לאחר שניצחה בשני המפגשים ביניהן במהלך העונה. ארבעת הראשונות בתום העונה הסדירה העפילו לחצי גמר הפלייאוף. הראשונה התמודדה מול הרביעית והשנייה מול השלישית. המנצחות בחצי הגמר יעפילו לסדרת הגמר. בתחילת העונה הוחלט לקצר את סדרות הפלייאוף לשלושה משחקים, אך לקראת תום העונה הוחלט לקיים סדרות של חמישה משחקים כבכל עונה. המדורגת גבוה יותר מארחת את המשחק הראשון, השלישי והחמישי (במידת הצורך) והמודרגת נמוך יותר מארחת את המשחק השני והרביעי (במידת הצורך). א.ס. רמת השרון ואליצור רמלה היו אמורות להשתתף ביורוקאפ והן שובצו ישירות בשלב הבתים.עם זאת, בעקבות פרוץ מלחמת חרבות ברזל לא יכלו הקבוצות לארח משחקים בביתן והן לא השתתפו בתחרות. קבלו אותה - ליגת העל 23/24, 20 בנובמבר 2023, באתר ספסל פתיחת עונת 23/24 תידחה בשל המלחמה, באתר מנהלת ליגת העל לנשים בכדורסל, ‏15 באוקטובר, 2023 אריה ליבנת, "אפשר היה למצוא פתרון. קבוצות צריכות להבין שליגת העל זה לא חוג", באתר הארץ, 21 בפברואר 2024 הוועדה קבעה: אס"א ירושלים תרד לליגה הלאומית, באתר מנהלת ליגת העל לנשים בכדורסל, ‏4 באפריל, 2024 כדורסל נשים: סדרות חצי וגמר הפלייאוף בשיטת הטוב מ-5 משחקים, באתר ynet, 20 בפברואר 2024 רמה"ש ורמלה ישחקו ביורוקאפ בעונת 23/24, באתר מנהלת ליגת העל לנשים בכדורסל, ‏14 ביולי, 2023 הפועל ירושלים תארח את משחקיה בבלגרד. פיב"א הדיחה את אליצור רמלה מהיורוקאפ לנשים, באתר הארץ, 28 באוקטובר 2023
סליים רנצ'ר

סליים רנצ'ר (באנגלית: Slime Rancher) הוא משחק וידאו מסוגת משחקי ההרפתקאות שפותח והופץ על ידי אולפן המשחקים האמריקאי, Monomi Park. המשחק יצא לאור בגישה מוקדמת בינואר 2016 אך באופן רשמי לרוב הפלטפורמות ב-1 באוגוסט 2017. גרסת פלייסטיישן 4 שוחררה ב-21 באוגוסט 2018, וגרסת Nintendo Switch שוחררה ב-11 באוגוסט 2021. משחק המשך, סליים רנצ'ר 2 (אנ'), שוחרר בגישה מוקדמת ב-22 בספטמבר 2022, שכיום נגיש לשימוש דרך Windows ו-Xbox Series X/S. המשחק משוחק בעולם פתוח ומנקודת מבט בגוף ראשון. השחקן שולט בדמות בשם "ביאטריקס ליבו", שהגיע לכוכב "הרחק הרחק" לאחר שעזב את כדור הארץ וזאת כדי להיות חוואי בחוות סליים (אנ') ומטרתו לאסוף, לגדל, לחקור ולהאכיל סליימים. הסליים הם יצורים בעלי גוף עם הרכב הדומה לזה של ג'לטין ויש מינים שונים ורבים מהם ברחבי העולם. ההיבט הכלכלי העיקרי של המשחק סובב סביב האכלת סליים בפריטי המזון המתאימים שבתמורה מייצרים "פלורטים" שאותם ניתן למכור בתמורה לכסף, שמשמש לרוב לרכישת שדרוגים לציוד או לבנייני החווה של החווה. פרט לסליים הוורוד הבסיסי, סליים יאכלו רק אחד משלושת סוגי המזון; פירות, ירקות או בשר. לכל מין של סליים יש מאכל מועדף, אם הם יאכלו את המזון הזה הם יפיקו 2 פלורטים ולא פלורט אחד. כדי לאגור את פריטי המזון וכדי לכלוא את הסליימים, הדמות הראשית משתמשת במעיין שואב שאיתו הם יכולים לאחסן את הדברים (עם זאת, הדמות יכולה לאחסן בתיק שלה רק מספר מוגבל של פריטים בכל פעם והם יהיו חייבים לחזור לחווה כדי לפרוק את הפריטים שנאספו לפני שהם יוכלו לאסוף פריטים אחרים). השחקן חייב לקנות ולשדרג מתחמים שונים כדי לאחסן את הסליימים והאוכל שהוא אוסף. ניתן לשלב בין שני סוגים של סליים על ידי האכלת סליים בפלורטים של סליים ממין אחר. לאחר האכלתם, הם יגדלו בצורה ניכרת ויהיו מסוגלים ליצור את שני סוגי הפלורטים. עם זאת, כאשר סליים ישולב עם מין שלישי, הוא יהפוך למפלצת זדונית ושחורה בשם "טאר", שתאכל את כל הסליימים שמסביבו ואף עלולה לפגוע בשחקן. התזת מים על ה"טאר" תוכל להרוג אותו. למרבית הסליימים יש גרסאות ענקיות של עצמם, שנמצאים בשלל נקודות ברחבי העולם. הם גדולים מאוד ובניגוד לסליימים הרגילים, הם נייחים וללא יכולת לזוז ממקומם. שחקנים יכולים להאכיל את הסליימים הענקיים במזון עד שהם יתפוצצו. לאחר שיתפוצצו, השחקן יוכל להשיג מהם גרסאות רגילות של הסליים מפתחות, טלפורטר ו"מפתח סליים", ששימוש בו יאפשר לשחקן גישה לאזורים חדשים שלא יכל להיכנס אליהם לפני כן. פיתוח המשחק "Slime Rancher" החל בדירתו של יוצר המשחק, ניק פופוביץ'. מכיוון שפופוביץ' היה מעצב משחקים ולא מתכנת, הוא הסתמך על קוד מקור של אנשים אחרים כדי ליצור אב טיפוס של המשחק. בסופו של דבר הוא גייס את מייק תומאס כדי שיעזור לתכנת את המשחק. השניים עבדו על המשחק 8 שעות ביום. המשחק היה אמור לצאת לאור לאחר שנה, אך העבודה עליו התעכבה בשישה חודשים והוא יצא לאחר שנה וחצי. אתר האינטרנט הרשמי של סליים רנצ'ר (באנגלית) סליים רנצ'ר, באתר PCGamingWiki (באנגלית) Diaz, Ana (13 ביוני 2021). "Slime Rancher 2 oozes out in 2022". Polygon. ארכיון מ-3 בפברואר 2022. נבדק ב-14 ביוני 2021. {{cite web}}: (עזרה) Klepek, Patrick (15 בינואר 2019). "How 'Slime Rancher' Made a Ton of Money And Stuck to 40-Hour Workweeks". www.vice.com (באנגלית). ארכיון מ-29 באוגוסט 2021. נבדק ב-21 בנובמבר 2021. {{cite news}}: (עזרה) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סליים רנצ'ר".
רוח חדשה (סרט)

רוח חדשה הוא סרט קולנוע ישראלי משנת 2016 בבימויו של דורון ערן, עם אימרי ביטון, דורון בן דוד ואוהד שחר בתפקידים הראשיים. התסריט נכתב בהשראת רב המכר "למה דווקא אני" של יעקב דמקני המתאר את המהפך בחייו מאז שהיה לעבריין ועד שהפך לאחד מראשי תנועת היהודים המשיחיים בישראל. הסרט צולם בישראל ובסטודיו מפורסם בסופיה בו יש סט ענקי שמדמה שכונה בברוקלין. אמרי ביטון זכה בפרס השחקן הטוב ביותר ובובאקר בן שבת זכה בפרס הצילום הטוב ביותר בפסטיבל הסרטים הבינלאומי בבוסטון בשנת 2017. 1962, קריית שמונה, הנער יעקב (עמית גוריש) מקשיב למכירה הפומבית של פתיחת ההיכל שמנהל הרב (מוטי בן ישי) בבית הכנסת ועוזב מתוך תיסכול שדווקא לאביו דל האמצעים לא מתאפשר לזכות בקריאה המבטיחה ברכה לפרנסה טובה לה המשפחה כה זקוקה, הוא מתפרץ החוצה ללא רשות ומשוטט בחוץ עד שמגיע לפסל הארי השואג בתל חי (סמל למאבק היהודי על רקע ילדותו של יעקב). כשהוא גדל הוא מתחבר לחבורת עבריינים מהשכונה. המשפחה לא מרוצה מבחירותיו ובעיקר אחיו החרדי, שמואל (דורון בן דוד), שכועס כי יעקב כבר לא מגיע לבית הכנסת. האב יוסף (שלום שמואלוב) והאחות רחל (מוריה בן הרוש) פחות נוקשים עם יעקב ומנסים לשמור על שלום המשפחה. לבסוף הוא מצטרף לפריצה גדולה לכספות בבנק. חבריו נתפסים והוא מצליח להימלט ולטוס לניו יורק. הוא מסתובב חסר ישע במנהטן ומגיע לעימות עם שוטר שרוצה לעצור אותו על שוטטות אך לפתע מופיע אדם בשם ג'ף (אוהד שחר) בו פגש באקראי קודם לכן ואומר לשוטר שהוא מכיר אותו. ג'ף מרחם עליו ולוקח אותו לדירתו ונותן לו להישאר שם ללא תמורה. ליד המיטה בדירה הוא מוצא את הברית החדשה ומחליט שהוא חייב לעזוב, הוא גונב כסף ושעון שמצא במגירה ועוזב את הדירה באמצע הלילה. יעקב מחפש מישהי שתתחתן איתו בשביל להתבסס באמריקה ופוגש ברחוב את קאת'י (מריה פלאם) שמתאהבת בו, הם נישאים ונולד להם בן. הוריה עוזרים לו לפתוח חנות תכשיטים אך העסק לא מצליח. יעקב המתוסכל מבחין במאבטח של רכב המוביל כספים ומתחיל לחשוב על שוד של ברינקס. יום אחד מופיע ג'ף בחנות של יעקב השניים שמחים להיפגש שוב, השיחה מגיעה לישוע ולתנ"ך ויעקב מתגונן. הקשיים הכלכליים והעסק הכושל דוחפים את יעקב לבצע את השוד המתוכנן אך השוד נכשל. למרות שהוא מצליח לברוח המשטרה עולה על זהותו ומחפשת אותו. יעקב מגיע לביתו אך מגורש משם על ידי אביה של אשתו הזועם על הסתבכותו עם המשטרה. מחוסר ברירה הוא חוזר לג'ף שממשיך להטיף לו על ישוע והברית החדשה, יעקב מתחיל לקרוא את הברית החדשה בעצמו ומצטרף לקבוצת מאמינים שבראשם מארק (מייקל הרפז) שמטביל אותו ומצרף אותו לקהילה. החדשות על מות אימו מגיעים והוא חוזר לישראל בכדי להשתתף בלוויה. המהפך שהתחולל בו בולט מאוד והרגשות במשפחה מעורבים בעוד החיכוכים על רקע האמונה מתחילים כבר במהלך השבעה. הוא מתחיל להטיף על ישוע ברחובות ונתקל בהתנגדות מהדתיים ובראשם הרב יצחק (חיים זנאתי) שמסיט את אחיו שמואל נגדו. הוא מותקף ונחבל קשות ומאוחר יותר מקבל משלוח מנות ממולכד לביתו ב"מתנה" אותו פותחת בטעות אחותו ונכווית קשות. לבסוף הוא עובר ליפו ומקים שם קהילת מאמינים בעזרתו של בועז (זאב שמשוני). הסרט מסתיים במספר סרטונים המראים את יעקב דמקני האמיתי בעימותים ברחוב. "רוח חדשה", במסד הנתונים הקולנועיים IMDb (באנגלית) "רוח חדשה", באתר ספר הקולנוע הישראלי "רוח חדשה", באתר אידיבי "רוח חדשה", במיזם "אישים" לתיעוד היצירה הישראלית קדימון לרוח חדשה, באתר יוטיוב רוח חדשה - מאחורי הקלעים, באתר יוטיוב ראיון עם יעקב דמקני, באתר יוטיוב הסרט באורך מלא עם תרגום לעברית, באתר יוטיוב
גיין (פירושונים)

האם התכוונתם ל... גיין – פרובינציה צרפתית עתיקה אישים: אד גיין – רוצח אמריקאי ניקולס גיין – משורר קובני ג'יין
קלרה מריה פופ

קלרה מריה פופ (באנגלית: Clara Maria Pope ‏ 1767 - 24 בדצמבר 1838) הייתה ציירת ואמנית בוטנית בריטית. קלרה נולדה בלונדון, והוטבלה בשנת 1767. אביה היה ג'ארד לי, אמן חובב. היא מצוירת כתינוקת עם הוריה ואחיה בציור של ג'ורג' רומני משנת 1768 בציור הנמצא בגלריה הלאומית ויקטוריה במלבורן, אוסטרליה. היא עבדה כדוגמנית אצל אמן במשך מספר שנים. בגיל 19, היא התחתנה עם הצייר פרנסיס ויטלי בשנת 1786. נולדו להם ארבע בנות, ובן אחד. היא התחילה בציור מיניאטורות, וב-1796 היא הציגה באקדמיה המלכותית.[2] בעלה נפטר ב-1801, והיא נאבקה לפרנס את משפחתה. היא התמחתה בציור בוטני. עבודתה זכתה לתשומת לב ולהוקרה יופיו ודיוקו על ידי סמואל קרטיס המוציא לאור של המגזין הבוטני. היא יצרה איורים חשובים, בגודל מלא, עבור המגזין הבוטני של קרטיס וכן עבור יצירותיו האחרות כמו הספר על הקמליות. 1819 היא נתמכה בעבודתה על ידי האדריכל סר ג'ון סואן, אשר הזמין אצלה ציור בשם "פרחי שייקספיר" (1835), המתאר פסל של המחזאי באוסף של סואן שמוקף בכל הפרחים המוזכרים ביצירותיו של שייקספיר. בשנת 1807 היא נישאה שנית לשחקן והצייר אלכסנדר פופ, והפכה לאשתו השלישית. היא לימדה ציור, ותלמידיה כללו את הנסיכה סופיה מגלוסטר וחברי אצולה בריטיים. עבודתה נמצאת באוסף מוזיאון טייט. פופ מתה בלונדון ב-1838. מדיה וקבצים בנושא קלרה מריה פופ בוויקישיתוף Archbold, W.A.J. "Leigh, Jared (1724–1769)", rev. Kate Retford, Oxford Dictionary of National Biography, Oxford University Press, 2004, Kramer, Jack 1996. Women of Flowers: A Tribute to Victorian Women Illustrators. New York, Stewart, Tabori & Chang, 1996. Webster, Mary. "Pope, Clara Maria (bap. 1767, d. 1838)", Oxford Dictionary of National Biography, Oxford University Press, 2004 Tate, Clara Wheatley c.1750–1838, Tate (באנגלית בריטית)
רבי יהושע בן כפוסאי

רבי יהושע בן כפוסאי היה תנא בדור השלישי וחתנו של רבי עקיבא. שמו של רבי יהושע מופיע בוורסיות שונות בספרות חז"ל: בן קבוסאי; בן קפוסאי; בן קופסהי; בן קביסאי; בן קפוצאי; בן כפוסאי; בן קבסוי; בן קבסיו. העיד על עצמו שנמנה עם חכמי בית הוועד ביבנה: "אמר ר' יהושע בן קביסאי כל ימיי הייתי קורא המקרא הזה (במדבר יט) וְהִזָּה הַטָּהֹר עַל הַטָּמֵא ולא מצאתיו אלא באוצר של יבנה, ומאוצרה של יבנה למדתי שטהור אחד מזה אפילו על מאה טמאים". מהתוספתא עולה שהיה נוכח בבית המדרש כשחלקו חכמים עם רבי אליעזר בן הורקנוס בהלכה מהלכות מעשרות: "אמר (לו) ר' יהושע בן קבוסיי, מימי לא גס לבי לומר לאדם צא ולקט תמרות של חרדל וכבוש, והוי פטור מן המעשרות", ממשמעות ההלכה עולה כי "ר' יהושע בן קבוסיי סובר כחכמים ופוטר, אבל מ"מ לא גס לבו להורות כן למעשה", אולי משום שהיה צעיר לימים. העיד על מעשיהם של רבן גמליאל דיבנה ואונקלוס כמעשה-רב: "מעשה ברבן גמליאל ואונקלוס הגר שהיו באשקלון וטבל רבן גמליאל במרחץ ואונקלוס בים, אמר ר' יהושע בן קופסהי, עמהן הייתי ולא טבל רבן גמליאל אלא בים". במקור אחר מצטט רבן שמעון בן גמליאל הלכה בשמו: "רשב"ג אומר משום ר' יהושע בן קפוסיי". בספרות חז"ל בשמו כמה הלכות בכור. בתוספתא: "רבי יהושע בן קפוסאי אומר אין שוחטין את הבכור אלא על פי שניים"; במקור אחר חלק על רבי חנינא בן אנטיגנוס בפרטי שחיטת בכור. בבבלי מתואר מפגש שאירע בינו לבין רבי יהודה הנשיא: פעם אחת יצא רבי לשדה והיו שני צידי טליתו מונחין על כתיפו. אמר לפניו יהושע בן זירוז בן חמיו של רבי מאיר: בזו לא חייב רבי מאיר חטאת? אמר ליה: דקדק רבי מאיר עד כאן? שלשל רבי טליתו. כי אתא רבין אמר: לא יהושע בן זירוז הוה – אלא יהושע בן כפוסאי היה, חתנו של רבי עקיבא. אמר: בזו לא חייב רבי עקיבא חטאת? אמר לו: דקדק רבי עקיבא עד כאן? שלשל רבי טליתו — תלמוד בבלי, מסכת שבת, דף קמ"ז, עמוד א' ממקור זה עולה שהיה חתנו של רבי עקיבא וכי האריך ימים עד דורו של רבי. בירושלמי מעיד ר' יהושע על עצמו שקיבל תפקיד של שררה בעולמם של חכמים. הרב מאיר שפירא, שו"ת אור המאיר, פיעטרקוב תרפ"ו, עמ' [3-2], באתר hebrewbooks הרב אהרן הימן, "רבי יהושע בן כפוסאי", תולדות תנאים ואמוראים, לונדון, תר"ע, חלק ב, עמודים 635–636, באתר היברובוקס תוספתא (ליבר'), מסכת דמאי, פרק א, הלכה יד; תוספתא, מסכת מעשרות, פרק ג, הלכה ז תוספתא, מסכת בכורות, פרק ג, הלכה ו תוספתא, מסכת מקוואות, פרק ו, הלכה א תוספתא, מסכת דמאי, פרק א, הלכה י תלמוד בבלי, מסכת בכורות, דף ל"ט, עמוד א' תלמוד בבלי, מסכת שבת, דף קמ"ז, עמוד א' תלמוד ירושלמי, מסכת דמאי, פרק ג', הלכה ד' תלמוד ירושלמי, מסכת פסחים, פרק ו', הלכה א' תוספתא, מסכת דמאי, פרק א, הלכה י; השוו: תוספתא, מסכת מכשירין, פרק ג, הלכה ט: "ומאוירה של יבנה למדתי טהור אחד מזה על מאה טמאין"; תלמוד ירושלמי, מסכת דמאי, פרק ג', הלכה ד' תוספתא, מסכת מעשרות, פרק ג, הלכה ז ליברמן, תוספתא כפשוטה, הע' 16-17 תוספתא, מסכת עבודה זרה, פרק ה, הלכה ד; השוו:תלמוד בבלי, מסכת עבודה זרה, דף ל"ב, עמוד א' תוספתא, מסכת בכורות, פרק ג, הלכה ו; השוו: תלמוד בבלי, מסכת בכורות, דף ל"ה, עמוד ב' תוספתא, מסכת בכורות, פרק ד, הלכה ג; השוו: תלמוד בבלי, מסכת בכורות, דף ל"ט, עמוד א'
לואיז ריינר (ציירת)

לואיז ריינר, באנגלית: Louise Rayner (21 ביוני 1832 – 8 באוקטובר 1924) הייתה אמנית בריטית בצבעי מים. ריינר נולד במאטלוק באת' שבדרבישייר. הוריה סמואל ריינר ואן ריינר (לבית מנסר) היו שניהם אמנים ידועים, סמואל התקבל לתערוכה באקדמיה המלכותית כשהיה בן 15. ארבע מאחיותיה של לואיז - אן ("ננסי"), מרגרט, רוז ופרנסס - ואחיה ריצ'רד היו גם אמנים. אחותה הבכורה אן אינגרם ריינר (ננסי) הציגה באגודת הציירים בצבעי מים ושלוש פעמים באקדמיה המלכותית. המשפחה התגוררה במאטלוק באת' ובדרבי עד 1842 כאשר עברו ללונדון. ריינר למדה ציור מגיל חמש עשרה, בהתחלה עם אביה ואחר כך עם אמנים חברים של המשפחה כמו ג'ורג' קטרמול, אדמונד נימן, דייוויד רוברטס ופרנק סטון. עבודתה הראשונה שהוצגה, ציור שמן בשם "מבט פנים בקפלה של האדון", הוצגה באקדמיה המלכותית ב-1852, הראשון בסדרת ציורי שמן שלה. מ-1860 היה המדיום המועדף שלה צבעי מים, שאותו הציגה במשך למעלה מ-50 שנה באמצעות אגודות שונות, כגון האגודה של נשים אמניות, האקדמיה המלכותית, החברה המלכותית לצבעי מים והאגודה המלכותית של האמנים הבריטיים. היא התגוררה בצ'סטר במחוז צ'שייר, וגם טיילה רבות וציירה נופים בריטיים, במהלך תקופות הקיץ בשנות ה-70 וה-1880. ציוריה האופייניים הם סצנות רחוב מפורטות וציוריות המאוכלסות בדמויות, המציגות את אופי "העולם הישן" של עיירות וערים בריטיות בתקופה הוויקטוריאנית. ציוריה פופולריים מאוד כיום כהדפסים וכן על פאזלים. בסביבות 1910 היא עברה עם אחותה לטנברידג' וולס, ואחר כך לסנט לאונרדס, שם נפטרה ב-8 באוקטובר 1924, בגיל 92. מדיה וקבצים בנושא לואיז ריינר בוויקישיתוף Simon Fenwick, ‘Rayner, Samuel (1806–1879)’, Oxford Dictionary of National Biography, Oxford University Press, 2004 Louise J. Rayner (1832–1924)". Dudley Mail ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיז ריינר (ציירת)".
Seven

האם התכוונתם ל... Seven (שיר של טיילור סוויפט) – שיר של הזמרת האמריקאית טיילור סוויפט Seven (שיר של ג'ונגקוק) – שיר של הזמר הדרום קוריאני ג'ונגקוק בהשתתפות הראפרית האמריקאית לאטו Seven (אלבום של סופט מאשין) (אנ') – אלבום של להקת הרוק הבריטית סופט מאשין Seven (אלבום של ג'יימס) (אנ') – אלבום של להקת הרוק הבריטית ג'יימס Seven (אלבום של מוסטפא סנדל) (אנ') – אלבום של זמר הפופ הטורקי מוסטפא סנדל Seven (אלבום של טוני בנקס) (אנ') – אלבום של המוזיקאי האנגלי טוני בנקס Seven (שיר של דייוויד בואי) (אנ') – שיר של המוזיקאי הבריטי דייוויד בואי Seven (שיר של פיבר ריי) (אנ') – שיר של המוזיקאית השוודית פיבר ריי סבן (פירושונים) שבע (פירושונים)
שורטס

האם התכוונתם ל... יוטיוב שורטס – פלטפורמת שיתוף לסרטוני וידאו קצרים המוצעת על ידי יוטיוב טי ג'יי שורטס – כדורסלן אמריקאי מכנסיים קצרים – קרויים גם "שורטס"